Vir Caruth is die appèl van trauma se "huilende wond" ("crying wound") verteenwoordigend van 'n etiese aanspraak van die ander aan die self wat aandring op 'n luister en 'n reaksie ("demands a listening and a response", 1996:9).
Volgens Caruth (1995:11) mag trauma dalk, in 'n katastrofiese tyd soos ons s'n, die skakel tussen kulture voorsien. Craps (2010:53) voer aan dat met trauma as 'n brug tussen uiteenlopende historiese ervarings, aldus Caruth se argument, die aanhoor (luister) van 'n ander se trauma - wat vir Caruth 'n vertrek of afskeid van jouself behels - kan bydra tot kruis-kulturele solidariteit en tot die skepping van nuwe vorme van gemeenskap.
Trauma kan wel moontlik as 'n brug tussen kulture dien, maar daar moet in gedagte gehou word dat die aanhoor van getuienis nie sonder risiko vir die luisteraar is nie. Vir die luisteraar wat die getuieniskontrak onderteken, is daar gevare (Laub 1992:72):